
Beszámoló
A 2013. évi összefoglaló ellenőrzési jelentésről

Az önkormányzatok belső ellenőrzését a Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) kormányrendelet (továbbiakban Bkr.) szabályozza.

Vezetői összefoglaló

I. A Bkr. 48.§ a) pontja alapján a belső ellenőrzés által végzett tevékenység bemutatása az alábbiak szerint:

2013. évben is a belső ellenőrzés kiemelt feladatot kapott az Önkormányzat, a Hivatal gazdálkodása tekintetében. A belső ellenőrzés közvetlenül az elsőszámú vezetőnek, a jegyzőnek van alárendelve, így támogatva a jegyző munkáját. Az ellenőrzés az éves ellenőrzési terv alapján készül.
Az éves ellenőrzési terv tartalmazza:

· az ellenőrzési tervet megalapozó elemzések és kockázatelemzés eredményének összefoglaló bemutatását,

· a tervezett ellenőrzés tárgyát,

· az ellenőrzés célját,

· az ellenőrizendő időszakot,

· az ellenőrzések típusát,

· az ellenőrzések tervezett ütemezését,

· az ellenőrzött szerv, illetve szervezeti egységek megnevezését.

A helyi Önkormányzat belső ellenőrzését ellátó folyamatos ellenőrzési tevékenységet látott el a képviselő-testület hivatalánál az önkormányzati működésével kapcsolatos feladatokra vonatkozóan. A belső ellenőrzést végző a jogszabályoknak és a belső szabályzatoknak való megfeleltetést, valamint a gazdaságosságot, hatékonyságot, és eredményességet vizsgálva megállapításokat ajánlásokat fogalmazott meg az ellenőrzött szerv, valamint az ellenőrzött szerv vezetője a jegyző és a polgármester részére.

I.1. Az éves ellenőrzési tervben foglalt feladatok teljesítésének értékelése Bkr. 48. § aa) pontja alapján;
I.1. a) A Marfű Város Önkormányzata a belső ellenőrzési feladatellátásra vonatkozó 2013. évi belső ellenőrzési tervét 2012. november 29.-én a 165/2012. (XI.29.) sz. határozattal elfogadta. 
A 2013. évi belső ellenőrzési ütemterv alapján az alábbi ellenőrzések lefolytatására került sor:

· Martfű Város Polgármesteri Hivatalánál a működő házipénztár ellenőrzése 
· Az Önkormányzati költségvetés tervezés szabályszerűsége
Az ellenőrzések célja:
· A hivatalban működő pénztár napi zárása és a bizonylatok alaki, illetve jogszabályi megfeleltetése,
·  Az Önkormányzat 2013. évi költségvetés tervezési folyamatának szabályszerűsége megfelelő-e.
Az ellenőrzés bemutatása:

1. Martfű Város Polgármesteri Hivatalánál a működő házipénztár ellenőrzése, vizsgálat megállapításai:
Az ellenőrzés során megállapítottuk, hogy  Martfű Város Polgármesteri Hivatala a pénz- és értékkezelés rendjével összefüggően - a számvitelről szóló 2000. évi C. törvény, valamint az államháztartás szervezetei beszámolási és könyvvezetési kötelezettségének sajátosságairól szóló 249/2000.(XII.24.) Kormány rendelet és ezek módosításai -(368/2011.(XII. 31-) Korm. r.  alapján- elkészítette a 2011. augusztus 1-től hatályos Pénzkezelési szabályzatát, melyet bankváltás miatt 2012. január 01-től kiegészítettek a pénzintézetnél nyitott bankszámlák listájával, valamint a bankkártya használatára vonatkozó előírásokkal.

A pénzkezelési szabályzat célja az önkormányzat vagyonának védelme, a szabálytalanságok, hibák megelőzése, a pénztárkeret, kerekítési előírások szabályozása.

A szabályzat kiterjed az önkormányzat tulajdonában ( kezelésében) lévő készpénz kezelési, megőrzési, védelmi módjára az ellátmány és egyéb pénzkezelő helyek vonatkozásában, valamint bankszámla forgalom lebonyolításának szabályaira.

A bankszámla kezelés szabályozásánál meghatározásra kerültek a költségvetési elszámolási számla és a hozzá kapcsolódó alcímű számlák vezetésével összefüggő teendők is a készpénz forgalommal kapcsolatos előírásokon túl. A házipénztár a Polgármesteri Hivatalban működik, páncél szekrény rendelkezésre áll az érték és a pénztárkulcs őrzéséhez
Az ellenőrzés során az alábbiakat állapítottuk meg:

· A vizsgált időszakban a napi záró pénzkészlet túllépésére nem került sor. 

· Szigorú számadású kötelezettség alá vont nyomtatványok kezelésére vonatkozó szabályokat a Bizonylati Szabályzatban rögzítették, a kialakított nyilvántartás megfelelő volt.

· A pénztári nyilvántartások teljes és zártkörű rendszerének, a bizonylati és okmányfegyelemnek a vizsgálatát a szúrópróbaszerűen kiválasztott 2013. augusztus havi bizonylatok alapján végeztük el, melynek során hiányosságot- az észrevételezett tételen túlmenően- nem állapítottak meg. 

· A szigorú számadású nyomtatványok nyilvántartásában a vizsgált időszakban használatban lévő bizonylatok felvezetése, használatra kiadása megtörtént.

2. A költségvetés tervezésének,  elkészítésének  szabályozása

Martfű Város Polgármesteri Hivatala 2011. január 1-től határozta meg belső kontrollrendszerét. A szabályzat 2. sz. melléklete tartalmazta a pénzügyi döntések dokumentumainak elkészítését, az előzetes és utólagos pénzügyi ellenőrzést, a pénzügyi döntések szabályozottság szempontból történő jóváhagyását, ellenjegyzését, a gazdasági események elszámolását, könyvvezetésre és a  beszámolásra vonatkozó előírásokat. Tartalmazta továbbá feladatkörönként az előkészítő koordináló és végrehajtó megnevezését. A gazdálkodási szabályzatában rögzítették az engedélyezési és jóváhagyási eljárásokat. A szabályzat nem tartalmaz a tervezésre vonatkozóan előírásokat. 
 A 2011. január 1-től hatályos Belső Kontrollrendszer részeként az ellenőrzési nyomvonal a tervezési folyamatra vonatkozóan tartalmazta  a költségvetés tervezéséhez kapcsolódó folyamatok ellátásáért, a dokumentumok elkészítéséért, a határidők betartásáért és ellenőrzéséért felelős személyeket. Az ellenőrzés megállapításai alapján, ugyanakkor szükségesnek ítéljük a Gazdálkodási Szabályzat, illetve az ellenőrzési nyomvonal kiegészítését, aktualizálását. (Pl: Könyvvizsgálói véleményezés, szakszervezeti egyeztetés, Iskolaszék, Diákönkormányzat, Közalkalmazotti Tanács véleményezés témáknál)
Az Önkormányzat 2013. évi költségvetése előterjesztésének követelményeit az államháztartásról szóló 2011. évi CXCV. törvény 24.§- a  tartalmazza.

Martfű Város Önkormányzata és a Polgármesteri Hivatal költségvetési tervezési egységre bontása pénzügyi szempontból már 2012. évben megtörtént. Az előzőeken túlmenően az Önkormányzat 2013. tervévre vonatkozóan az alábbi önállóan működő, gazdasági szervezettel nem rendelkező intézményekre készített költségvetést:

· Gyermekjóléti és Szociális Szolgáltató Központ,

· Játékvár Óvoda és Bölcsőde,

·  Városi Művelődési Központ és Könyvtár

A 2013. évi költségvetési tervezés szabályszerűsége
A költségvetés tervezésének folyamatának meghatározó végrehajtó szervezete a Polgármesteri Hivatal Pénzügyi és Adóügyi Irodája ( továbbiakban: Iroda).  Az Iroda, illetve a Polgármesteri Hivatal Ügyrendje nem került bemutatásra az ellenőrzés során. Az Iroda dolgozóinak munkaköri leírásai tartalmazták a költségvetési tervezésével összefüggő feladatokat.

2013. évi költségvetési koncepció elkészítése

Az Önkormányzatnál a törvényi előírás figyelembe vételével 2012. november 29-i  Képviselő-testületi ülésen került előterjesztésre a 2013. évi költségvetési koncepció. Az Önkormányzat 2013. évi koncepciója új feladatfinanszírozási modellben készült el, melyben megfogalmazásra kerültek  a várható kiemelt bevételi és kiadási keretösszegek, valamint a képviselői javaslatok 2012. december 15-ig történő bekérése. A Képviselő-testület a 163/2012.(XI.29.) határozatával elfogadta a 2013. évi költségvetés elgondolásait, ugyanakkor a részletes kidolgozáshoz rögzítette felelősök és határidő jelöléssel az alábbiakat:

· Az Önkormányzat valamennyi intézménye részére írásban közölni kell a rendelkezésre álló költségvetési összeget kiadási- bevételi fő jogcím bontásban,

· A javaslatban jelzett bevételnövelő, kiadáscsökkentő tételekre intézkedést kell kidolgozni,

· Az intézményeknek a közölt keret összegre el kell készíteni a részletes költségvetésüket,

· Az elkészített intézményi költségvetések végleges egyeztetésének végrehajtása,

· Az Önkormányzat 2013. évi költségvetésének - valamennyi bizottság általi előzetes véleményezésével- előterjesztése 2013. február 15-ig

2.2 A 2013. részletes költségvetés összeállítása, elfogadása

A Képviselő-testület a 163/2012.(XI.29.) határozatában foglaltak szerint az Önkormányzat a  46-185/2013. iktatószámmal küldte meg az intézmények részére a 2013. évi költségvetés elkészítéséhez az útmutatót, melyben 2012. december 30-i határidőre kérik be a költségvetés tervezetét.

Képviselői javaslat tételre vonatkozóan írásos anyag nem került benyújtásra, illetve az ellenőrzésnél nem került bemutatásra, ugyanakkor a részletes költségvetés egyeztetésénél átvezetésekre sor került az észrevételezések alapján.

Az ellenőrzéshez rendelkezésre álló dokumentumok alapján 2013. január 16-án került sor a részletes költségvetések egyeztetésére az alábbi intézményeknél:

· Gyermekjóléti és Szociális Szolgáltató Központ,

· Játékvár Óvoda és Bölcsőde,

· Városi Művelődési Központ és Könyvtár

· Polgármesteri Hivatal és Önkormányzat
Az egyeztetett 2013. évi intézményi költségvetések számszaki táblázatai képezik az Önkormányzat rendeletében meghatározott előirányzatok összegét, melyet az egyeztetésekről készült jegyzőkönyvekben rögzítettek.

A Képviselő-testület 2013. január 24-én Közmeghallgatás ülésén napirendi pontként szerepelt az Önkormányzat 2013.évi pénzügyi terve tervezetéről szóló tájékoztató is. A lakossági észrevételek figyelembe vétele, illetve megválaszolása megtörtént. 
A 2013. február 14-i Képviselő-testületi előterjesztéshez a 2013. évi költségvetés megállapításához az Önkormányzat mindhárom bizottságának véleményezése is megtörtént, mely szerint a 2013. évi költségvetés előterjesztésével egyetértenek és elfogadásra javasolják. A bizottsági döntéseket a Bizottsági határozatok tartalmazták. Az ellenőrzési nyomvonalban feltüntetett egyéb  véleményezési ( könyvvizsgálói, szakszervezet, stb.) dokumentum nem került bemutatásra.
Martfű Város Önkormányzata Képviselő-testülete a 2013. évi költségvetésének megállapításáról a 2/2013.(II.15.) rendeletet alkotta. A 2013. évi költségvetési rendelet a jogszabályi előírások szerinti formában és tartalommal, határidőre készül

I.1. b) A 2013. évi vizsgálatok során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság a jelentésben nem volt.

I.2. A bizonyosságot adó tevékenységet elősegítő és akadályozó tényezők bemutatása Bkr. 48. § ab) pontja alapján;

I.2. a) A belső ellenőrzés humánerőforrás-ellátottsága  

A terv végrehajtása során a belső ellenőr a Bkr. és a Belső Ellenőrzési Kézikönyv vonatkozó előírásait figyelembe véve végezte tevékenységét. A vizsgálatok lefolytatása minden esetben ellenőrzési program alapján történt. A szükséges előkészületek és helyszíni vizsgálatok lefolytatását követően az ellenőrzések megállapításai tervezet formájában (záradékkal ellátva) megküldésre kerültek. Az észrevételezési határidő lejártát követően – intézkedési-terv készítési kötelezettséggel – készültek el az összefoglaló jelentések.

A belső ellenőrzési feladatok ellátását a HEXAKER Kft. ellenőre végezte el, aki a Bkr.24§-ban meghatározottak szerinti végzettséggel rendelkezik. Az államháztartásról szóló 2011. évi CXCV. törvény 70. § (5) bekezdése rendelkezik a belső ellenőrzést végzők nyilvántartásáról. 

A nyilvántartási kötelezettségnek – az aktuális jogszabályoknak megfelelően –a  belső ellenőr 2009. évben eleget tett, az előírt vizsga követelményeknek 2010. évben megfelelt, a kétévente esedékes kötelező továbbképzési kötelezettségre vonatkozó feltételeket pedig 2013. évben teljesítette.
I.2. b)  A belső ellenőrzési egység és a belső ellenőr szervezeti és funkcionális függetlenségének biztosítása
A belső ellenőrzési feladatellátás a  HEXAKER Kft. belső ellenőre által valósult meg, ezáltal biztosítva a feladatköri és szervezeti függetlenséget.( Bkr.18-19.§)
I.2. c) Összeférhetetlenségi esetek

 A belső ellenőrzés során összeférhetetlenségi eset nem fordult elő. A Hivatalnál a jegyző, polgármester és a belső ellenőr között nézetletérés szakmai konfliktus nem merült fel. 
I.2. d) A belső ellenőri jogokkal kapcsolatos esetleges korlátozások bemutatása

 A belső ellenőrzés során a Bkr. 25.§ a)-e) pontjaiban megfogalmazott jogosultságokkal kapcsolatos problémák, korlátozások nem történtek. A Hivatal csökkentett létszámhelyzete, valamint az operatív feladatellátás  az adatszolgáltatást lassítja.

I.2. e.) A belső ellenőrzés végrehajtását akadályozó tényezők
A belső ellenőrzés végrehajtását akadályozó tényező nem volt. Az ellenőrzések fontosabb megállapításai tekintetében a jegyző és az intézményvezető átvették a jelentéseket amelyről a polgármester is értesült.
I.2. f) Az ellenőrzések nyilvántartása 

Az elvégzett belső ellenőrzésekről a Bkr. 50. § szerinti nyilvántartás vezetése, valamint az ellenőrzési dokumentumok megőrzése, illetve a dokumentumok és adatok szabályszerű, biztonságos tárolása a  HEXAKER kft, Irodáján illetve a Martfű Polgármesteri Hivatalnál történik. A Hivatalban belső ellenőrzés jelentéseit papír alapú formában tartja nyilván.
I.2. g) Az ellenőrzési tevékenység fejlesztésére vonatkozó javaslatok 

Az ellenőrzés célja a hiányosságok, kockázatok feltárása az ellenőrzött folyamatok működésének javítása érdekében, valamint a vizsgálatok során folyamatos feladatként jelen van a rendszer fejlesztése. 

I.3.  A tanácsadói tevékenység bemutatása ( Bkr. 48. § ac) pont
A tanácsadói tevékenység szóbeli felkérés alapján lett elvégezve, amely tartalmazza az ellenőrzés megállapításait.

II.A belső kontrollrendszer működésének értékelése ellenőrzési tapasztalatok alapján 
( Bkr.48.§ b) pont
II./1. A belső kontrolrendszer szabályszerűségének, gazdaságosságának, hatékonyságának, és eredményességének növelése, javítása érdekében tett fontosabb javaslatok ( Bkr. 48. § ba ) pont.
	Vizsgálat címe
	Megállapítás
	Következtetés
	Javaslat

	Költségvetés tervezésének szabályszerűsége
	szabályozott
	alacsony kockázat
	A költségvetés tervesési folyamatára vonatkozó belső szabályzatok ( gazdálkodási, ügyrend, FEUVE, ellenőrzési nyomvonal)  áttekintését, aktualizálását, összefüggésben a jogszabályi és a szervezeti, feladat ellátási  változásokkal.



	Martfű Város Polgármesteri Hivatalánál a működő házipénztár ellenőrzése
	szabályozott
	közepes kockázat
	A  pénzkezelő helyek nem szigorú számadású papíralapú pénztári jelentéseinek egységes belső szabályozását

A személyi jellegű pénztári  kifizetéseknél a meghatalmazások melléklését, illetve az irat lefűzési hely jelölését 




A belső kontroll rendszer öt elemének értékelése( Bkr. 48. § bb) pont

1.Kontrollkörnyezet:

1.1. Célok és szervezeti felépítés
A település méretéből és az elvégzendő feladatokból adódóan a változtatásokat a Önkormányzat elvégezte.

1.2.  Belső szabályzatok
A belső szabályzatokat tovább kell aktualizálni

1.3.  Feladat-, és felelősségi körök

A munkaköri leírásokban a folyamatba épített ellenőrzési kötelezettségeket pontosítani kell.  
1.4.  A folyamatok meghatározása

Az ellenőrzési nyomvonalat felülvizsgálták.

        dokumentálása
1.5.  Humán-erőforrás 


A feladatokhoz igazodóan szűkösek a lehetőségek
1.6.  Etika értékek és integritás

Megfelelő

2. Kockázatkezelés:

2.1. A kockázatok meghatározása 

A képviselő testületet a jegyző és a Pénzügyi irodavezető megfelelően tájékoztatja, javasolt a kockázat elemzés írásba foglalása

2.2. A kockázatok elemzése 
Javasoljuk a kockázatelemzést írásban is dokumentálni

2.3. A kockázat kezelése
A képviselő testület a megismert kockázatokra döntést hoz

2.4. A kockázat kezelés teljes 
Javasolt írásban rögzíteni

       folyamatának felülvizsgálata

2.5. Csalás, korrupció
A folyamatba épített ellenőrzésnek köszönhetően nem fordult elő
3. Kontrolltevékenységek értékeléséhez a következő tényező vizsgálata nyújthat segítséget :
3.1. Kontroll stratégiák és módszerek
A Hivatal mérete alapján külön stratégia nem készül

3.2. Feladatkörök szétválasztása

A Hivatal mérete alapján a feladatok összetettek nehezen szétválaszthatók
3.3 A feladatvégzés folytonossága

A Hivatal mérete alapján a feladatok összetettek a helyettesítés nehezen oldható meg

4. Információ és kommunikáció értékeléséhez a következő tényezők vizsgálata nyújthat 

    segítséget:
4.1. Információ és Kommunikáció
A Hivatal méretéhez a kommunikáció megfelelő

4.2. Iktatási rendszer
Megfelelő

4.3. Hiányosságok, szabálytalanság,
A feltárt hiányosságról a jegyző tájékoztatja a 

        korrupció  
Képviselő-testületet
5. Nyomon követési rendszer (Monitoring) értékeléshez a következő tényezők vizsgálata 

     nyújthat segítséget:

5.1. A szervezteti célok monitoringja
A képviselő-testület elszámoltatással és, nyomon követi az elvégzett tevékenységeket , elszámoltat.
5.2.A belső kontrollok értékelése
A Hivatal mérete alapján szabad csak megállapítást megfogalmazni, a fejleszteni mindig lehet és szükséges melynek korlátait is fontos figyelembe venni.

5.3. Belső ellenőrzés
Törekedni kell a folyamatosságra

III. Az intézkedési tervek megvalósítása (Bkr. 48. §c) pont
A szabályszerű, szabályozott és hatékony feladatellátás érdekében megfogalmazott javaslatok:

· A  pénzkezelő helyek nem szigorú számadású papíralapú pénztári jelentéseinek egységes belső szabályozása
· A személyi jellegű pénztári  kifizetéseknél a meghatalmazások mellékelése, illetve az irat lefűzési hely jelölése 

· A költségvetés tervesési folyamatára vonatkozó belső szabályzatok ( gazdálkodási, ügyrend, FEUVE, ellenőrzési nyomvonal)  áttekintését, aktualizálását, összefüggésben a jogszabályi és a szervezeti, feladat ellátási  változásokkal.

A fenti javaslatokra külön intézkedési terv nem szükséges.
Határozati javaslat:



……./2014. (……..) Önkormányzati Határozat



a 2013. évi belső ellenőrzési tevékenységéről

Martfű Város Önkormányzatának Képviselő-testülete a helyi önkormányzatokról szóló 1990. évi LXV. törvény, az államháztartásról szóló 2011. évi CXCV. törvény és költségvetési szervek belső ellenőrzéséről szóló 370/2011. (XII.31.) kormányrendelet alapján az alábbi határozatot hozza:

A Képviselő-testület megtárgyalta az önkormányzat 2013. évi belső ellenőrzési tevékenységéről szóló beszámolót, melyet elfogad.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben
Martfű, 2014. április 18.

